1 "च्यागो, स्वर्गला य्हुल्सा अङगुर वारीला दोप्ता गिक ह्रङ्बान हिन्ना। थे म्हि स्य्होरीन ह्राङला वारीरी गे लबारी म्हि म्हाइबारी निजी। 2 थेसे म्हि स्याप्माहेन्से धिन गिकला ज्याला तोगब लसी थेनीगदेदा अङगुर वारीरी गे लउ भिसी पुइजी।
3 "दोःसी थे दोप्ता नौ बजेरीक्यार बजाररी निमा गे आयाङ्ना चिबा म्हि म्राङ्जी। 4 जमाहेन्से थेसे थे म्हिगदेदा 'एनीगदेएनोन ङाला अङगुर वारीरी गे लबारी निउ। ङाइ एनीगदेदा ठीक ज्याला पिन्ना' भिसी भिमाहेन्से, 5 थेनीगदे गे लबारी निजी।
"थेह्रङ् लसीन दोःसी थे दोप्तासे बाह्र बजेदेन तीन बजेरीक्यारएनोन स्य्हान्दो म्हिगदे भसी गे लपुङ्जी।
6 "पाँच बजेरीक्यार दोःसी थे दोप्ता बजाररी निमा गे आयाङ्ना चिबा म्हिगदे स्याप्जी। थेतबासेलमा थेसे थे म्हिगदेदा 'एनीगदे तिग्दा गे आलना धिन गिक य्होङ्सी चिबा?' भिसी भिमा, 7 थेनीगदेसे 'खाइ ङन्दा खालैसेन गे आपिन्नी' भिसी भिजी। जमाहेन्से थे दोप्तासे 'थेह्रङ् भिसम एनीगदे ङाला अङगुर वारीरी निसी गे लउ' भिसी भिजी।
8 "ङ्यसे तमाहेन्से थे अङगुर वारीला दोप्तासे नाइकेदा 'गे लबागदे जम्मादान ङ्योइसी थेनीगदेदा ज्याला पिन्गो। ज्याला पिन्बा धुइरी जम्मान भन्दा लिच्छा गे लबारी खबा म्हिगदेदा ङाच्छा पिन्गो, ओच्छे ङाच्छा गे लबारी खबा म्हिगदेदा चा लिच्छा पिन्गो' भिसी कुल्जी।* लेवी १९ः१३; व्यव २४ः१५ 9 जमाहेन्से पाँच बजेरी गे लबारी खबा म्हि खजी। थेनीगदेदा धिन गिकलान ज्याला पिन्जी। 10 पाँच बजेरी खबागदेदा धिन गिकला ज्याला पिन्बा म्राङ्सी स्य्होरी जम्मान भन्दा ङाच्छा खसी गे लबागदेसे चा य्हाङसे मी थे भन्दा ल्हानान याङ्ला तला भिसी म्हन्जी। तर थेनीगदेसेनोन धिन गिकला ज्याला जे याङ्जी। 11 ज्याला याङ्माहेन्से थेनीगदेसे थे अङगुर वारीला दोप्ताला बिरोध लबान ताम लबारी छ्याइजी। 12 'लिच्छा खसी घण्टा गिक जे गे लबा चुगदेदा ङनी स्य्होहेन्से धिन गिकनोन छेप्बा छबा नासी गे लबागदेदा तेनोन तिग्दा ह्राङसे ज्याला पिन्बा' भिसी थेनीगदेसे भिजी,
20 जमाहेन्से जब्दियाला म्रिङसे ह्राङला झा न्हीदा छ्यामनोन येशू मुबा ग्लारी भसी खजी। ओच्छे थेसे येशूदा फ्या लबान बिन्ती लजी।
21 जमाहेन्से येशूसे थेदा "एदा तिग तोःबा?" भिसी सुङ्मा, थेसे येशूदा "ह्राङसे शासन लबा धुइरी ङाला झा न्हीदा गिकदा ह्राङला दाहिनेपट्टि गिकदा देब्रेपट्टि चिपुङ्ला भिसी सुङ्गो" भिसी भिजी।
22 तर येशूसे थेनीगदेदा "तिग ह्रीदोबा भिसी एनीगदेदा थानोन आरे। ङाइ नाबा दुख एनीगदेसे नाबारी खम्ला?" भिसी सुङ्जी।
थेनीगदेसे "खम्ला" भिसी भिजी।
23 जमाहेन्से येशूसे थेनीगदेदा "एनीगदेसे ङाइ नाबा दुख मी नाला। तर ङाला दाहिने देब्रे चिपुङ्बा अधिकार ङाला यारी आरे। चु ग्ला ङाला आबासे जुन म्हिला लागिरी स्होबा हिन्ना थे जे चिम्याङ्ला" भिसी सुङ्जी।
29 येशू ह्राङला चेलागदेदेन छ्याम यरीहो भिबा शहरग्याम फेप्बान लबा धुइरी म्हिला हुलएनोन थेनीगदेदेन छ्याम छ्याम खजी। 30 ग्यामला कुनीरी चिबा मी आम्राङ्बा म्हि न्हीसे येशू थेनोन ग्याम फेप्बान लबा ताम था याङ्सी "प्रभु, दाऊद ग्लेला सन्तान! ङन्दा दया लउ" भिसी क्रिङ्बान भिजी।
31 थे म्हि न्हीदा येशूदेन छ्यामनोन खबा म्हिगदेसे "कुटिसी चिउ" भिसी बङ्जी। तर थेन्नी झन क्रिङ्बान, "प्रभु, दाऊद ग्लेला सन्तान ङन्दा दया लउ" भिसी भिजी।
32 जमाहेन्से थेन तसी येशूसे थेनीगदेदा "ङाइ एनीगदेला लागिरी तिग लगै भिसी म्हन्बा मुला?" भिसी ङ्योइजी।
33 थेनीगदेसे येशूदा "प्रभु ह्राङसे ङन्ना मी म्राङ्ना लपिन्गो" भिसी भिजी।
34 थेनीगदेला ताम थेःसी येशूदा दया रेःसी येशूसे थेनीगदेला मीरी थुर्जी। थुर्मैछ्याम थेनीगदेसे म्राङ्जी। ओच्छे थेनीगदे येशूदेन छ्याम भ्रजी।
†20:16 चु उखानग्याम येशूसे लोप्बा ताम चा ङाच्छाहेन्से विश्वास लबा म्हिदेन लिच्छा विश्वास लबा म्हि न्हीसेन च्योच्यो इनाम याङ्ला भिबा हिन्ना। तिग्दा भिसम इनाम चा परमेश्वरला दयामायाग्याम ओह्रङ्नोन पिन्बा मोलम हिन्ना।
